cyanic-selkie/wikianc huggingface dataset:
Κατάλογος των μεγαλύτερων εργοδοτών
Οι μεγαλύτεροι εργοδότες στον κόσμο περιλαμβάνουν εταιρείες, στρατούς και κυβερνήσεις.
Οι μεγαλύτεροι εργοδότες
Σε αυτή τη λίστα περιλαμβάνονται εταιρείες και ιδρύματα.
Το στιγματισμένο ρόδο
Το στιγματισμένο ρόδο (πρωτότυπος τίτλος: The Rose Tattoo) είναι αμερικανική κωμική - δραματική ταινία του 1955, βασισμένη στο θεατρικό του Τένεσι Ουίλιαμς Τριαντάφυλλο στο στήθος σε διασκευή σεναρίου από τον ίδιο τον Ουίλιαμς σε συνεργασία με τον Χαλ Κάντερ και σκηνοθεσία από τον Ντάνιελ Μαν. Πρωταγωνιστές της ταινίας είναι οι: Άννα Μανιάνι, Μπαρτ Λάνκαστερ, Μαρίζα Παβάν και Τζο Βαν Φλιτ. Η ταινία προτάθηκε για 8 βραβεία Όσκαρ μεταξύ των οποίων και για Όσκαρ Καλύτερης Ταινίας και χάρισε στην Άννα Μανιάνι το Όσκαρ Α' Γυναικείου Ρόλου.
Πλοκή
Η ηρεμία στις ζωές των κατοίκων μιας ιταλοαμερικανικής γειτονιάς της Λουιζιάνας αναταράζεται όταν ο Ροζάριο Ντέλλε Ρόζε, οδηγός φορτηγού, σκοτώνεται στην προσπάθειά του να ξεφύγει από την αστυνομία που τον κυνηγάει για λαθρεμπόριο. Μετά το θάνατό του, η έγκυος σύζυγός του, Σεραφίνα Ντέλλε Ρόζε (Άννα Μανιάνι) χάνει το μωρό και σιγά σιγά κλείνεται στον εαυτό της και απομακρύνεται από τον υπόλοιπο κόσμο, ενώ παράλληλα προσπαθεί να πείσει και την κόρη της Ρόζα (Μαρίζα Παβάν) να κάνει το ίδιο. Την ημέρα της αποφοίτησής της όμως, η Ρόζα επαναστατεί και συνάπτει δεσμό με τον ναυτικό Τζακ Χάντερ (Μπεν Κούπερ), προκαλώντας την οργή της μητέρας της. Την ίδια μέρα η Σεραφίνα πληροφορείται για τον παράνομο δεσμό του συζύγου της με την Εστέλ Χόενγκαρτεν (Βιρτζίνια Γκρέι) και γνωρίζεται με τον Αλβάρο Μάντζακαβαλο (Μπαρτ Λάνκαστερ), έναν γοητευτικό και αθλητικό νέο, ο οποίος της θυμίζει τον άνδρα της και της ξυπνάει ζωώδη ένστικτα.
Παραγωγή
Εμπνευσμένος από την περσόνα της Άννα Μανιάνι, ο Τένεσι Ουίλιαμς έγραψε το θεατρικό του Τριαντάφυλλο στο Στήθος (A Rose Tattoo) το 1951, με σκοπό να αναθέσει τον κεντρικό ρόλο, εκείνον της Ιταλίδας χήρας, Σεραφίνα, στην αξέχαστη ηθοποιό. Η Μανιάνι όμως δεν ήξερε αγγλικά και δε μπόρεσε να ερμηνεύσει το ρόλο στο Μπρόντγουεϊ, έτσι πήρε τη θέση της η Μορίν Στέιπλετον, που τιμήθηκε με βραβείο Τόνι για την ερμηνεία της. Ο Ίλαι Γουάλακ ερμήνευσε το ρόλο του Αλβάρο Μαντζακαβάλο και τιμήθηκε επίσης με βραβείο Τόνι για την ερμηνεία του. Τέσσερα χρόνια αργότερα η Μανιάνι είχε μάθει αγγλικά κι ήταν έτοιμη να αναλάβει το ρόλο στην κινηματογραφική μεταφορά του θεατρικού. Η συμμετοχή της στην ταινία σηματοδότησε το ντεμπούτο της στον αμερικανικό κινηματογράφο και παρά το ερμηνευτικό της εύρος, η ηθοποιός ήταν αγχωμένη κατά τη διάρκεια των γυρισμάτων εφόσον αισθανόταν ανασφαλής λόγω της προσφοράς της στα αγγλικά. Για τον ίδιο λόγο δίστασε να ερμηνεύσει μερικά χρόνια αργότερα τον κεντρικό ρόλο στο θεατρικό ο Ο Ορφέας στον Άδη επίσης του Γουίλιαμς. Ο ρόλος πήγε για άλλη μια φορά στη Μορίν Στέιπλετον, ενώ η Μανιάνι ανέλαβε για άλλη μια φορά την κινηματογραφική εκδοχή του ρόλο στην ταινία Ο Φυγάς (A Fugitive Kind) στο πλευρό του Μάρλον Μπράντο και της Τζοάν Γούντγουορντ. Παρά τις ανασφάλειες που είχε η Μανιάνι όσον αφορά την ερμηνεία της, οι κριτικοί την αποθέωσαν και οι προσφορές για κινηματογραφικές εμφανίσεις στο Χόλιγουντ πληθύναν. Στη σκηνή όπου η Σεραφίνα ορμάει στο Καζίνο όπου δουλεύει η ερωμένη του μακαρίτη συζύγου της μπορεί κανείς να διακρίνει τον παραγωγό της ταινίας Χαλ Ουάλις, τον Τένεσι Ουίλιαμς και τον εραστή του Φρανκ Μέρλο.
Η ταινία έκανε εισπράξεις 4.2 εκατομμυρίων δολαρίων στις Η.Π.Α.
Βραβεία
Η ακαδημία του αμερικανικού κινηματογράφου πρότεινε την ταινία για 8 βραβεία Όσκαρ, μεταξύ των οποίων και για Όσκαρ Καλύτερης Ταινίας, το οποίο έχασε από τον Μάρτι (Marty) του Ντέλμπερτ Μαν. Η Άννα Μανιάνι βραβεύτηκε με το Όσκαρ Α' Γυναικείου Ρόλου, αλλά ήταν σίγουρη ότι δεν επρόκειτο να κερδίσει κι έτσι παρέμεινε στο σπίτι της στη Ρώμη. Όταν ανακοινώθηκε το όνομά της η ηθοποιός είχε ήδη πέσει για ύπνο και την ξύπνησε το τηλεφώνημα από τις Η.Π.Α. που της μετέδωσε τα χαρμόσυνα νέα. Αλλά η αγουροξυπνημένη και γεμάτο μεσογειακό ταμπεραμέντο Μανιάνι, πίστεψε ότι επρόκειτο για φάρσα. Όταν έκλεισε το τηλέφωνο άρχισε να πηδάει από τη χαρά της. Δυο χρόνια αργότερα βρέθηκε για άλλη μια φορά στη λίστα των υποψηφίων για την ερμηνεία της στην ταινία του Τζορτζ Κιούκορ Άγριος είναι ο Άνεμος (Wild is the Wind), όπου εμφανίστηκε στο πλευρό των Άντονι Κουίν και Τονι Φραντσιόζα.
Στην ταινία Το Στιγματισμένο Ρόδο όπως είναι και ο ελληνικός τίτλος διανομής του έργου, πρωταγωνιστούν επίσης ο Μπαρτ Λάνκαστερ και η Μαρίζα Παβάν, αδελφή της ηθοποιού Πιερ Άντζελι, που προτάθηκε για Όσκαρ Β' Γυναικείου Ρόλου για την ερμηνεία της αλλά έχασε από την Τζο Βαν Φλιτ, (που όλως τυχαίως εμφανίζεται σε μικρό ρόλο στην εν λόγω ταινία) που κρίθηκε νικήτρια για την ερμηνεία της στην ταινία του Ελία Καζάν Ανατολικά της Εδέμ (East of Eden).
Βραβεία Ακαδημίας Κινηματογράφου (Όσκαρ) Βράβευση:
Εξωτερικοί σύνδεσμοι
Κατηγορία:Ταινίες του 1955 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες σε σκηνοθεσία Ντάνιελ Μαν Κατηγορία:Ταινίες σε σενάριο Τένεσι Ουίλιαμς Κατηγορία:Ταινίες βασισμένες σε θεατρικά έργα Κατηγορία:Ταινίες με μουσική σύνθεση Άλεξ Νορθ Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Ταινίες παραγωγής Paramount Pictures Κατηγορία:Ταινίες σε παραγωγή Χαλ Ουόλις
Αγριόγιδο
Το αγριόγιδο είναι ορεσίβιο μηρυκαστικό της οικογένειας των βοοειδών, που απαντάται και στον ελλαδικό χώρο. Απαντά σε ορεινές περιοχές της Ευρώπης, περιλαμβάνοντας τις Άλπεις, τα Πυρηναία, τα Καρπάθια, τα Όρη Τάτρα, τα Βαλκάνια, μέρη της Τουρκίας, τον Καύκασο και τα Απέννινα, καθώς έχει εισαχθεί στο Νότιο Νησί της Νέας Ζηλανδίας. Η επιστημονική ονομασία του είδους είναι Rupicapra rupicapra και περιλαμβάνει 7 υποείδη.
Στην Ελλάδα απαντά το υποείδος R. r. balcanica.
Ονοματολογία
Η αγγλική ονομασία προέρχεται από το γαλλικό chamois. Αυτό προέρχεται από το γαλατικό camox (που πιστοποιήθηκε στα Λατινικά τον 5ο αιώνα), όπου είναι ίσως δανεισμένο από κάποιες Αλπικές γλώσσες (Ραίτικα, Λιγύρικα). Η γαλατική μορφή επίσης υπόκεινται στα Γερμανικά Gemse, Gams, Gämse, το Ιταλικό Camoscio και το λαντίνο Ciamorz.
Επικρατεί αβεβαιότητα ως προς το ζώο στο οποίο αναφέρεται η εβραϊκή λέξη ζέμερ, η οποία αποδίδεται με διάφορους τρόπους: «αγριόγιδο», «αίγα των βουνών», «πρόβατο των βουνών», «αγριοπρόβατο», «άγριος κριός» και «αντιλόπη». Αλλού χρησιμοποιείται απλώς η μεταγραφή «ζέμερ». Η εβραϊκή ρίζα από την οποία παράγεται η λέξη ζέμερ πιστεύεται ότι συγγενεύει με την αραβική λέξη ζαμάρα (αναπηδώ• τρέπομαι σε φυγή), πράγμα που υποδηλώνει ένα ζώο το οποίο αναπηδάει ή κάνει άλματα, άρα παρόμοιο με τη γαζέλα.
Μερικοί ζωολόγοι υποστηρίζουν ότι το αγριόγιδο δεν υπήρξε ποτέ στην Παλαιστίνη. Εντούτοις, πρέπει να σημειωθεί ότι τοπικές ποικιλίες αυτού του ζώου βρίσκονται στα Καρπάθια και στα βουνά του Καυκάσου, και γι’ αυτό πιθανώς να υπήρξε κάποτε μια ποικιλία αγριόγιδου στις οροσειρές του Λιβάνου.
Η ελληνική ονομασία οφείλεται κυρίως στην άγρια κατάσταση του είδους.
Εξέλιξη
Πρόγονος του αγριόγιδου θεωρείται η Παχυγαζέλα, που έζησε πριν από 3 εκατομμύρια μέχρι 700.000 χρόνια, στις περιοχές της κεντρικής και της ανατολικής Ασίας, απ' όπου και επεκτάθηκε προς τα δυτικά και νοτιοανατολικά.
Στις χιλιετηρίδες που ακολούθησαν, αφού πέρασαν χερσαίες γέφυρες, που σήμερα έχουν κατακλυστεί, διαφοροποιήθηκαν, άλλαξαν όψη και έδωσαν νέα είδη, όπως το Αγριόγιδο των Βραχωδών Ορέων (Oreamnos americanus), οι Αιγόκεροι της Ιαπωνίας (Capricornis crispus) και τα αγριόγιδα, που τα αρχαιότερα υπολείμματά τους ανευρέθησαν στα Πυρηναία και έχουν ηλικία 400.000 περίπου χρόνων.
Γεωγραφική εξάπλωση
μικρογραφία|300x300px|Περιοχές εξάπλωσης του αγριόγιδου στην [[Ελλάδα]] Το αγριόγιδο κατανέμεται σχεδόν αποκλειστικά στην Ευρώπη, εκτός των περιοχών της Τουρκίας και του Καυκάσου.
Η φυσική του κατανομή βρίσκεται στις Άλπεις (όπου βρίσκονται οι περισσότεροι πληθυσμοί), τα Καρπάθια, τα Όρη Τάτρα, τα Βαλκάνια (Αλβανία, Βουλγαρία, Ελλάδα, Βόρεια Μακεδονία., Κροατία, Σλοβενία κλπ.), και τη Μικρά Ασία (Καύκασος και βορειοανατολική Τουρκία). Επίσης έχει επανεισαχθεί στη Πολωνία και τη κεντρική Γαλλία, ενώ άτομα Αλπικών αγριόγιδων έχουν εισαχθεί στο Νότιο Νησί της Νέας Ζηλανδίας.
Στην Ελλάδα απαντάται σε επτά ορεινούς όγκους, τη Ροδόπη (όρια με τη Βουλγαρία), τη Βόρεια Πίνδο (Τύμφη), την Κεντρική-Νότια Πίνδο, τη Στερεά Ελλάδα (Οίτη, Βαρδούσια, Γκιώνα, Όρη Ναυπακτίας, Άγραφα, Τυμφρηστός, Καλιακούδα, Χελιδώνα), τον Όλυμπο, την Τζένα - Πίνοβο και τα Νεμέρτσικα. Επίσης πληθυσμοί απαντούν και στα σύνορα με την Αλβανία και τη Βόρεια Μακεδονία.
Βιότοπος
μικρογραφία|300x300px|Κοπάδι αγριόγιδων του υποείδους R. r. balcanica στον καλοκαιρινό βιότοπό τους Το αγριόγιδο είναι ζώο που προτιμά τους ορεινούς βιότοπους, κυρίως στο όριο των 1.600-2.000 μέτρων, αλλά τον χειμώνα κατεβαίνουν και χαμηλότερα. Ιδανικός βιότοπος είναι οι γκρεμοί, όπου βρίσκει προστασία από τους θηρευτές. Επίσης οι ορθοπλαγιές, οι βραχώδεις πλαγιές, τα απότομα δάση, οι σάρες, τα λούκια και τα υποαλπικά λιβάδια.
Επιλέγει τα δάση κυρίως τον χειμώνα, λόγω της δύσκολης διάβασης και της δύσκολης εύρεσης τροφής στις πλαγιές εξαιτίας του χιονιού. Όταν μπει η άνοιξη, αρχίζουν να ανεβαίνουν σε ψηλότερα σημεία και για να αποφύγουν τη μεγάλη ζέστη το καλοκαίρι, αποτραβιούνται στις δροσερές περιοχές του βιότοπου.
Μορφολογία
Το αγριόγιδο είναι ένα μεσαίου μεγέθους βοοειδές, λίγο μεγαλύτερο από την οικόσιτη κατσίκα. Έχει σώμα στιβαρό και «στρουμπουλό», κυρίως το χειμώνα, καθώς το καλοκαίρι είναι πιο λεπτό.
Το κεφάλι του και η βάση του κεφαλιού είναι λευκά ως το όριο ένωσής του με τον λαιμό. Επίσης έχει δύο ευδιάκριτες καστανόμαυρες ή κατάμαυρες ρίγες στις δύο πλευρές του προσώπου του, οι οποίες ξεκινάνε από τα αυτιά, περνάνε από τα μάτια και καταλήγουν λίγο πριν τη μουσούδα. Τα αυτιά του είναι μακριά και καμπυλώνουν στις άκρες. Από την πίσω μεριά έχουν μαύρο χρώμα, ενώ η μέσα μεριά είναι λευκή. Η ουρά του είναι κοντή και φουντωτή καθ'όλη τη διάρκεια του χρόνου.
Τα άκρα του καταλήγουν σε σκληρές ελαστικές οπλές που προσφέρουν σταθερό πάτημα στις μικρές προεξοχές των βράχων, αλλά και στις περιπτώσεις όπου το χιόνι είναι βαθύ αυτές ανοίγουν και καταλαμβάνουν μεγαλύτερη επιφάνεια και βυθίζονται λιγότερο στο μαλακό υπόστρωμα. Οι εξωτερικές άκρες στις οπλές είναι ακονισμένες και σκληρές, έτσι ώστε να μπορούν τα ζώα να εκμεταλλευτούν ακόμη και τις πιο μικρές προεξοχές των βράχων, για να στηριχτούν κατά τη διάρκεια των μετακινήσεών τους. Η παρουσία μιας πτυχής του δέρματος δίνει τη δυνατότητα για καλύτερο βάδισμα στο χιόνι. <li>Τα αγριόγιδα της Νέας Ζηλανδίας τείνουν να ζυγίζουν περίπου 20 % λιγότερο από το Ευρωπαϊκά άτομα της ίδιας ηλικίας, γεγονός που υποδηλώνει ότι οι προμήθειες τροφίμων μπορεί να είναι περιορισμένες.</li> Η οδοντοστοιχεία του αποτελείται από 32 δόντια και ο οδοντικός τύπος του είναι ο εξής:
Τρίχωμα
Το τρίχωμά τους διαφέρει ανάλογα με την εποχή. Έχουν κοντό και γκριζοκάστανο ή πορτοκαλοκόκκινο τρίχωμα το καλοκαίρι, ενώ φουντωτό και σχεδόν μαύρο τον χειμώνα. Στο καλοκαιρινό τρίχωμα, το χρώμα του σώματος είναι γκριζοκάστανο, ενώ το χρώμα των ποδιών και της κοιλιάς είναι μαύρο και προκαλεί αντίθεση. Στο χειμερινό τρίχωμα, όλο το σώμα έχει την ίδια σχεδόν απόχρωση. Στη ράχη του, επίσης, φέρει μια γραμμή σκούρου τριχώματος, που ονομάζεται «γένι». Αυτή η γραμμή φαίνεται καθαρά μόνο στο καλοκαιρινό τρίχωμα. Επίσης, είναι εμφανές το όταν αλλάζουν τρίχωμα ανά εποχή (βλ. εικόνες κάτω).
Ανοσοποιητικό σύστημα
Το αγριόγιδο έχει εσωτερική θερμοκρασία 39,5 βαθμούς, για να αμύνεται απέναντι στο χειμερινό ψύχος. Οι διαστάσεις της καρδιάς του είναι μεγάλες (350 γρ. βάρος), ενώ ο αυξημένος αριθμός των ερυθρών αιμοσφαιρίων καθιστά δυνατή την ταχεία και αποτελεσματική οξυγόνωση του αίματος ακόμη και σε μεγάλο υψόμετρο, όπου ο αέρας είναι αραιότερος και έχει λιγότερο οξυγόνο. Το τοίχωμα της καρδιάς του είναι πιο παχύ απ'ότι στα περισσότερα θηλαστικά του ίδιου μεγέθους. Μπορεί επομένως, να αντέξει σ'ένα ρυθμό εντονότερο από 200 παλμών το λεπτό για σχετικά μεγάλο διάστημα.
Βιομετρικά στοιχεία
(Πηγές:  )
Ηθολογία
Τα αγριόγιδα σχηματίζουν μικρά κοπάδια, που τα ηγείται συνήθως ένα ενήλικο θηλυκό. Μόνο τα γέρικα ζώα και κυρίως τα αρσενικά απομονώνονται. Στην Ελλάδα, τα κοπάδια αυτά αποτελούνται συνήθως από 5 ως 15 άτομα (σπάνια ως 30) ενώ σε άλλες χώρες και σε περιοχές με υψηλή πληθυσμιακή πυκνότητα δεν αποκλείεται να ξεπεράσουν και τα 100 άτομα στο ίδιο κοπάδι. Το μεγαλύτερο μέγεθος των κοπαδιών παρατηρείται στο τέλος του καλοκαιριού και στην αρχή του φθινοπώρου. Κάθε κοπάδι διεκδικεί μια περιοχή 1.000-2.000 στρεμμάτων, που υπερασπίζονται από άλλα κοπάδια. Τα αρσενικά εγκαταλείπουν το κοπάδι της μητέρας τους σε ηλικία 2-3 χρόνων. Στην ηλικία των 8-9 ετών, που συμπίπτει με την έναρξη της αναπαραγωγικής ηλικίας, εγκαθίστανται στη δική τους επικράτεια.
Τα αρσενικά ζουν μοναχικά το καλοκαίρι και ενώνονται με το υπόλοιπο κοπάδι το φθινόπωρο, όταν αρχίζει η αναπαραγωγική περίοδος. Στο τέλος του χειμώνα, απομακρύνονται κι επιστρέφουν στη μοναχική ζωή.
Είναι περισσότερο δραστήρια τις πρωινές ώρες, ενώ όταν έχει συννεφιά και χαμηλή θερμοκρασία, κινούνται καθ’ όλη τη διάρκεια της ημέρας. Παρ'όλη τη γερή κράση τους, πεθαίνουν από πολλές αρρώστιες με χειρότερη την πλευροπνευμονία, συνηθισμένη και στα γιδοπρόβατα. Αν τότε κολλήσουν από τα ήμερα και ψώρα ή την είχαν από πρωτύτερα, παθαίνουν μεγάλες συμφορές.
Όπως όλα τα ζώα που ζουν σε ομάδες, τα αγριόγιδα έχουν ανάγκη να ανταλλάσσουν πληροφορίες. Η επικοινωνία γίνεται με οσμές και ήχους, αλλά και με διάφορες χαρακτηριστικές και στερεότυπες στάσεις του σώματος. Όταν ένα αγριόγιδο εσθανθεί απειλή, ειδοπιεί το υπόλοιπο κοπάδι, βγάζοντας ένα εξαιρετικά δυνατό ρουθούνισμα σαν σφύριγμα.
Οι βίαιες αναμετρήσεις είναι μάλλον σπάνιες κι η ιεραρχία εξασφαλίζεται με χαρακτηριστικές στάσεις του σώματος και συμπεριφορές, όπου το καθένα βρίσκει τη θέση του.
Αναπαραγωγή
μικρογραφία|300x300px|Μικρό αγριόγιδο Τα θηλυκά αγριόγιδα γίνονται σεξουαλικά ώριμα στην ηλικία των 2,5 ετών, ενώ τα αρσενικά στην ηλικία των 5 ετών. Η αναπαραγωγική περίοδος είναι από τα τέλη Οκτωβρίου μέχρι τον Δεκέμβριο, με τα αρσενικά να κάνουν βίαιες μάχες, σε σημείο μέχρι το ένα να γκρεμιστεί στα βράχια. Το αρσενικό (όπως και ο κόκορας ή ο ταύρος) ζευγαρώνει με πολλά θηλυκά, πρέπει όμως πρώτα να ξεκαθαρίσει τη θέση του σε σχέση με τους άλλους νεαρούς, ενίοτε σκοτώνοντάς τους. Η κύηση κρατάει 6 μήνες (24 με 25 εβδομάδες). Τα θηλυκά γεννάνε ένα, σπάνια δύο, μικρά κατά τον Μάιο (μερικές φορές και τον Ιούνιο). Το μικρό στέκεται στα πόδια του από την πρώτη στιγμή και στις δέκα μέρες ζωής αρχίζει να βόσκει τα πρώτα του χορταράκια. Ακολουθεί παντού τη μητέρα του, χοροπηδώντας, κουτρουβαλώντας και βελάζοντας σαν τα κατοικίδια κατσικάκια. Τον πρώτο χειμώνα θα τον περάσει κοντά της: την ακολουθεί κατά πόδας στη δύσκολη αναζήτηση της τροφής και τη νύχτα ζαρώνει κοντά της για να καλυφθεί από τον αέρα και το κρύο, καθώς η γούνα του δεν είναι ακόμα πλούσια. Αν χαθεί η μητέρα του, έχει ελάχιστες πιθανότητες να επιβιώσει μέχρι την άνοιξη.
Τα θηλυκά δεν δέχονται ξένα μικρά, και όταν πλησιάσει ένα ξένο μικρό, το θηλυκό το διώχνει κατεβάζοντας το κεφάλι και τινάζοντάς το προς τα πάνω (η κίνηση αυτή υποδηλώνει απειλή).
Απειλές
Η κυριότερη απειλή για το αγριόγιδο αποτελεί η λαθροθηρία σε τμήματα της εξάπλωσής του, ιδίως εκτός προστατευόμενων περιοχών. Πολλά από τις λιγότερο πολυάριθμα υποείδη (π.χ. R. r. balcanica, R. r. cartusiana, και R. r. tatrica) απειλούνται από τη σκόπιμη εισαγωγή υποειδών από άλλες γεωγραφικές περιοχές (ιδιαίτερα το R. r. rupicapra), οδηγώντας σε υβριδισμό και γενετικό τέλμα. Επίσης πρόβλημα μπορεί να αποτελέσει η ανθρώπινη διαταραχή, ιδιαίτερα ως αποτέλεσμα της αυξημένης δραστηριότητες τουρισμού και αναψυχής σε ορεινές περιοχές.
Στην Ελλάδα, η κυριότερη απειλή για το αγριόγιδο αποτελεί επίσης η λαθροθηρία, παρ'όλο που το κυνήγι του στη χώρα απαγορεύτηκε από τη δεκαετία του '60. Σ' αυτό συμβάλλουν: Επίσης απειλή αποτελεί η υποβάθμιση των βιοτόπων του από την υπερβόσκηση, που πολλές φορές λαμβάνει μέρος μέσα ή έξω από εθνικούς δρυμούς. Επίσης μία ακόμα απειλή είναι ενετική αποδυνάμωση του είδους από τη σταδιακή συρρίκνωση του πληθυσμού του, καθώς οι πληθυσμοί δεν επικοινωνούν μεταξύ τους, σχεδόν, σε όλες τις περιοχές.
Κατάσταση πληθυσμού
Το αγριόγιδο έχει ευρεία κατανομή σε Κεντρική Ευρώπη και Τουρκία - Καύκασο. Χαρακτηρίστηκε διεθνώς ως Ελάχιστης Ανησυχίας, λόγω των υψηλών πληθυσμιακών ομάδων σε εκείνες τις περιοχές (στην Ελβετία 90.000 άτομα) καθώς και της πυκνότητάς τους. Ο πανευρωπαϊκός πληθυσμός του αγριόγιδου ανέρχεται στις 440.000 άτομα, και στις προστατευόμενες περιοχές μπορεί να υπάρχουν 20 άτομα ανά εκτάριο. Στη Νότια Ευρώπη (Βαλκάνια) οι πληθυσμοί είναι πιο μικροί και αραιοί, με αποτέλεσμα να θεωρούνται σπάνιοι. Τέτοια κατάσταση επικρατεί στα Καρπάθια, τα Όρη Τάτρα, τον Καύκασο και τη Γαλλία, με τα υποείδη R. r. tatrica, R. r. caucasica και R. r. cartusiana.
Πληθυσμοί
Παρακάτω, οι καταστάσεις πληθυσμών των υποειδών: (Πηγές: )
Κατάσταση πληθυσμού στην Ελλάδα
μικρογραφία|Αναπαράσταση κυνηγιού αγριόγιδου|661x661εσΣτην Ελλάδα, το αγριόγιδο απειλείται με εξαφάνιση. Παλαιότερα υπήρχαν κάποιες χιλιάδες άτομα, όμως σήμερα, αποτελείται μόνο από 19 πληθυσμιακές ομάδες και αριθμεί συνολικά 600-800 άτομα περίπου (το 50% του πληθυσμού βρίσκεται στην Πίνδο ). Γι' αυτό τον λόγο, στην Ελλάδα κατατάχτηκε στα Σχεδόν Απειλούμενα και θεωρείται σπάνιο, ακόμη και στις περιοχές με τις υψηλότερες πληθυσμιακές ομάδες.
Ευτυχώς, 4 τουλάχιστον πληθυσμοί αγριόγιδου στην Ελλάδα, με κυριότερο εκείνον της Τύμφης (πληθυσμός 200 άτομα), δείχνουν τα τελευταία 10 χρόνια μια μικρή αλλά σταθερή τάση ανάκαμψης. Αυτό χαροποιεί ιδιαίτερα τους λίγους επιστήμονες που ασχολούνται με το σπάνιο και προστατευόμενο αυτό θηλαστικό, καθώς επίσης και ορισμένες ορεινές τοπικές κοινωνίες που αρχίζουν και βλέπουν σε αυτό το σπάνιο είδος μια «οικοτουριστική διέξοδο» στη σημερινή οικονομική κρίση
Κυνήγι και προϊόντα
Από τα παλιά χρόνια το αγριόγιδο θεωρείται αγαπημένο θήραμα των κυνηγών. Το κυνηγούν για διάφορους λόγους, για το κρέας του, για τρόπαιο, ή για το δέρμα του, το λεγόμενο σαμουά. Κύρια προϊόντα από το αγριόγιδο αποτελούν το δέρμα του «σαμουά» (chamois leather), που το χρησιμοποιούμε κυρίως για την κατασκευή ρούχων, αλλά και καθισμάτων ποδηλάτων, και το «γένι», που παραδοσιακά φοριέται ως διακόσμηση για τα καπέλα σε όλες τις αλπικές χώρες (gamsbart).
Παρά τη διασημότητα του «σαμουά», τα δέρματα ελαφιών, προβάτων και κατσικιών χρησιμοποιούνται περισσότερο.
Εξωτερικοί σύνδεσμοι
Κατηγορία:Βοοειδή Κατηγορία:Θηλαστικά της Ασίας Κατηγορία:Θηλαστικά της Ευρώπης Κατηγορία:Θηλαστικά της Ελλάδας
Αλεξάνδρα Δεληγιώργη
Η Αλεξάνδρα Δεληγιώργη (Θεσσαλονίκη) είναι λογοτέχνης και πανεπιστημιακός.
Βιογραφικά στοιχεία
Η Αλεξάνδρα Δεληγιώργη γεννήθηκε στη Θεσσαλονίκη, όπου και ζει. Είναι ομότιμη καθηγήτρια φιλοσοφίας στο Τμήμα Φιλοσοφίας και παιδαγωγικής της Φιλοσοφικής Σχολής του Αριστοτελείου Πανεπιστημίου Θεσσαλονίκης. Σπούδασε φιλοσοφία στο Α.Π.Θ. και κοινωνιολογία-εθνολογία στο Πανεπιστήμιο Rene Descartes, Paris V της Σορβώνης (Mairtrise, D.E.A.) και τιμήθηκε με υποτροφία της Γαλλικής κυβέρνησης για σπουδές στη Γαλλία, με υποτροφία από το Ίδρυμα Fullbright για έρευνα στο Πανεπιστήμιο City University of New York και με υποτροφία στο Πανεπιστήμιο του Princeton των Η.Π.Α. για έρευνα στο πανεπιστήμιο του Πρίνστον. Είναι μέλος της Εταιρίας Ευρωπαίων Συγγραφέων, της Ελληνικής Φιλοσοφικής Εταιρίας, της Εταιρίας Ελλήνων Συγγραφέων και της Εταιρίας Λογοτεχνών Θεσσαλονίκης.
Έχει δημοσιεύσει πολλές φιλοσοφικές μελέτες, ενώ στη λογοτεχνία εμφανίστηκε για πρώτη φορά το 1969 με το αφήγημα Ιστορίες στο πρώτο πρόσωπο. Έχει τιμηθεί με το Κρατικό Βραβείο δοκιμίου-κριτικής το 1998.
Εργογραφία
Έχει συνεργαστεί με τα περιοδικά Δοκιμασία, Εντευκτήριο, Νέα Πορεία, Τραμ και Χάρτης, καθώς και με τις εφημερίδες Το Βήμα, Νέα και Καθημερινή.
Μελέτες και λογοτεχνικά έργα της:
*"Ο μοντερνιστής κριτικός Νικόλας Κάλας.Μια ποιητική εικόνων, ρημάτων, πραγμάτων" (2018)
*"Το κόκκινο της φωτιάς, εγχειρίδιο λογοτεχνίας" (2016)
Συμμετοχή σε συλλογικά έργα:
Κριτικογραφία:
Βιβλιογραφία
Ζήρας, Αλέξης, "Δεληγιώργη Αλεξάνδρα" στο Λεξικό Νεοελληνικής Λογοτεχνίας: πρόσωπα, έργα, ρεύματα, όροι. Αθήνα: Πατάκης, 2007
http://www.biblionet.gr/author/10246/%CE%91%CE%BB%CE%B5%CE%BE%CE%AC%CE%BD%CE%B4%CF%81%CE%B1_%CE%94%CE%B5%CE%BB%CE%B7%CE%B3%CE%B9%CF%8E%CF%81%CE%B3%CE%B7
Σφυρίδης, Περικλής, Ένδον Πόλη: ανθολογία διηγημάτων μεταπολεμικών πεζογράφων της Θεσσαλονίκης., Θεσσαλονίκη: Κέντρο Ιστορίας Θεσσαλονίκης, 1989
Αργυρίου, Αλέξανδρος, ''Ιστορία της ελληνικής λογοτεχνίας και η πρόσληψή της. Όταν η δημοκρατία δοκιμάζεται, υπονομεύεται και καταλύεται (1964-1974 και μέχρι τις ημέρες μας),'' τ. Ζ', Αθήνα: Καστανιώτη, 2007
Εξωτερικοί σύνδεσμοι
Από το αρχείο της ΕΡΤ:
Κατηγορία:Έλληνες λογοτέχνες Κατηγορία:Έλληνες πανεπιστημιακοί
Σαιντ-Ουέν-συρ-Σεν
Το Σαιντ-Ουέν-συρ-Σεν (γαλλικά: Saint-Ouen-sur-Seine), έως το Νοέμβριο του 2018 γνωστό ως Σαιντ-Ουέν (γαλλικά: Saint-Ouen), είναι γαλλική κοινότητα στο νομό της Σεν-Σαιν-Ντενί, στη διοικητική περιοχή της Ιλ-ντε-Φρανς.
Η Σαιντ-Ουέν αποτελεί σπουδαίο βιομηχανικό κέντρο παραγωγής οχημάτων (αυτοκινητοβιομηχανία), μηχανών, και τροφίμων. Στη περιοχή αυτή υφίσταται επίσης και μεγάλος θερμοηλεκτρικός σταθμός. Καταλαμβάνει έκταση περίπου 4,5 τ.χλμ. και ο πληθυσμός της το 1982 ήταν 43.600 κάτοικοι, ενώ το 2006 μειώθηκε στους 42.950 κατοίκους.
Πηγές
Κατηγορία:Κοινότητες της Σεν-Σαιν-Ντενί
Τακελότ Α΄
Ο Τακελότ Α΄, αιγυπτ. Takelot ήταν ένας Λίβυος ηγεμόνας, που έγινε φαραώ κατά την 22η δυναστεία της Αιγύπτου.
Η βασιλεία του
Ήταν γιος τού Οσορκόν Α΄ και της Τασεντκόνς· κυβέρνησε την Αίγυπτο για 13 έτη, σύμφωνα με τον Μανέθωνα. Ο Τακελότ Α΄ νυμφεύτηκε την Καπές και απέκτησε τον Οσορκόν Β΄. Αρχικά πιστευόταν ότι ο Τακελότ Α΄ ήταν ένας εφήμερος φαραώ της 22ης δυναστείας, καθώς δεν υπήρχε μνημείο στην Τάνις ή στη Κάτω Αίγυπτο, που να μπορούσε να συνδεθεί με σιγουριά με τη βασιλεία του, ούτε αναφερόταν η ύπαρξή του, εκτός από το απόσπασμα της διάσημης στήλης του Πασενόρ, που χρονολογείται το 37ο έτος της βασιλεάς τού Σοσένκ Ε΄.
Πηγές
Κατηγορία:Φαραώ της 22ης Αιγυπτιακής Δυναστείας
NGC 6309
Το NGC 6309 είναι τετραπολικό πλανητικό νεφέλωμα στον αστερισμό Οφιούχο. Κατατάσσεται ως PN στο σύστημα μορφολογικής ταξινόμησης και ανακαλύφθηκε από τον Γερμανό αστρονόμο Βίλχελμ Τέμπελ (Wilhelm Tempel) το 1876. Έχει φωτεινότητα περίπου 1800 φορές αυτήν του Ηλίου.
Εξωτερικοί σύνδεσμοι
6309 Κατηγορία:Πλανητικά νεφελώματα Κατηγορία:Οφιούχος (αστερισμός)
Σάντα Τερέσα (Νικαράγουα)
Η Σάντα Τερέσα (ισπανικά: Santa Teresa) είναι ένας από τους οκτώ δήμους του Διαμερίσματος Καράσο της Νικαράγουας. Πρωτεύουσα είναι η Σάντα Τερέσα.
Πηγές
Σ Σ
Περίσταλση
thumb|200px|Περίσταλση Στη βιολογία και ειδικότερα στο μεταβολισμό με τον ελληνικό, διεθνή σήμερα, όρο περίσταλση, ή περισταλτική κίνηση ή περισταλτισμός, χαρακτηρίζεται η εναλλασσόμενη σύσπαση και χαλάρωση, από άνω προς τα κάτω τόσο των  λείων μυϊκών ινών του χιτώνα του στομάχου όσο και των διαμήκων μυών του γαστρεντερικού σωλήνα. Κατά την περίσταλση δημιουργούνται κυματικές κινήσεις σε όλο το μήκος του πεπτικού σωλήνα και ιδιαίτερα του γαστρεντερικού με συνέπεια το περιεχόμενο αυτών να μετακινείται έτσι προς μία κατεύθυνση.
Χαρακτηριστική εικόνα της περίσταλσης είναι η παρατηρούμενη στους γαιοσκώληκες κυματική κίνησή τους (περισταλτική κίνηση).
Η περίσταλση αποτελεί μία πολύ σημαντική λειτουργία της πέψης των ζώων που ενεργεί εντονότερα τόσο στο στάδιο αυτής καθαυτής της πέψης, όσο και στο στάδιο της αποπάτησης, που χωρίς την λειτουργία αυτής αμφότερες οι άλλες δεν θα μπορούσαν να συντελεστούν.
Δείτε επίσης
Κατηγορία:Πεπτικό σύστημα
Κατάλογος πολιτειών των ΗΠΑ ανά ημερομηνία προαγωγής σε πολιτεία
300px|thumb|Η σειρά με την οποία οι αρχικές 13 πολιτείες επικύρωσαν το σύνταγμα, μετά η σειρά με την οποία οι άλλες έγιναν δεκτές στην ένωση Αυτός είναι ένας κατάλογος πολιτειών των ΗΠΑ ανά ημερομηνία προαγωγής σε πολιτεία, η οποία είναι η ημερομηνία οπότε κάθε πολιτεία των ΗΠΑ εισήλθε στην Ένωση. Αν και οι πρώτες 13 πολιτείες μπορούν να θεωρηθούν ως μέλη των Ηνωμένων Πολιτειών από την ημερομηνία της Διακήρυξη της Ανεξαρτησίας – 4 Ιουλίου 1776 – παρουσιάζονται εδώ ως "δεκτές" την ημερομηνία που κάθε μία επικύρωσε το παρόν Σύνταγμα των ΗΠΑ· οι περισσότερες άλλες τέτοιες λίστες, συμπεριλαμβανομένου του προγράμματος Νομίσματα των 50 Πολιτειών, κάνουν το ίδιο. Οι ημερομηνίες εισόδου για τις ύστερες πολιτείες καθορίστηκαν είτε από τον νόμο της εισόδου ή μια ύστερη απόφαση εκδιδομένη υπό αυτόν τον νόμο, εκτός του Οχάιο, του οποίου η ημερομηνία εισόδου καθορίστηκε από νόμο του Κογκρέσου το 1953.
Βλέπε επίσης
Κατηγορία:Ιστορία των Ηνωμένων Πολιτειών Ημερομηνία
Σιδηροδρομικός σταθμός Μπακού
Ο σιδηροδρομικός σταθμός Μπακού (αζέρικα: Bakı Dəmir Yolu Vağzalı) είναι ο κεντρικός σιδηροδρομικός σταθμός του Μπακού, πρωτεύουσας του Αζερμπαϊτζάν. Βρίσκεται στο κέντρο του Μπακού, περίπου 3 χλμ. βορειοανατολικά από τον ιστορικό πυρήνα του Μπακού, την Παλιά Πόλη (İçərişəhər).
Συνδέεται με τον παρακείμενο σταθμό του μετρό «28η Μαΐου» με σήραγγα πεζών. Είναι επίσης ο τερματικός σταθμός του κυκλικού προαστιακού σιδηρόδρομου Μπακού.
Ιστορία
Το πρώτο κτίριο του σταθμού χρονολογείται από το 1880, με την έναρξη του σιδηροδρομικής γραμμής Μπακού-Τιφλίδας. Η αρχιτεκτονική του πρώτου κτιρίου ήταν στο στιλ της Μαυριτανικής Αναγέννησης. Το 1926, το δεύτερο συγκρότημα σταθμών, ο σταθμός Σαμπουντζού (Sabunchu), σχεδιάστηκε και κατασκευάστηκε για να εξυπηρετεί τον ηλεκτροκίνητη σιδηροδρομική γραμμή Μπακού-Σαμπουντζού. Η αρχιτεκτονική του δεύτερου κτιρίου είναι επίσης σε στυλ Μαυριτανικής Αναγέννησης. Το 1967, ο σταθμός του μετρό «28η Μαΐου» χτίστηκε και συνδέθηκε με το σταθμό Σαμπουντζού με σήραγγα πεζών. Το 1977, ο σταθμός υπέστη μια σημαντική ανακαίνιση, κατά την οποία χτίστηκε ένα σύγχρονο κτίριο σταθμού, δίπλα στον παλιό σταθμό Σαμπουντζού.
Παραπομπές
Κατηγορία:Σιδηροδρομικοί σταθμοί στο Μπακού Κατηγορία:Οικονομία του Μπακού
Γκάρεθ Μπάρι
Ο Γκάρεθ Μπάρι (αγγλικά: Gareth Barry, 23 Φεβρουαρίου 1981) είναι ένας Άγγλος ποδοσφαιριστής που αγωνίζεται στην Γουέστ Μπρόμιτς Άλμπιον. Γεννήθηκε στο Χέιστινγκς, στην Νότια Αγγλία.
Εθνική κρίση (δοκίμιο)
Εθνική κρίση είναι πολιτικό δοκίμιο του Γιώργου Θεοτοκά, το οποίο εκδόθηκε το 1966 και εντάσσεται στην πολιτική αρθρογραφία του συγγραφέα.
Γκάρεθ Μπάρι
Άστον Βίλα
Ξεκίνησε το ποδόσφαιρο από την Μπράιτον και Χόουβ Άλμπιον. Από εκεί, μετακόμισε στην Άστον Βίλα ως νεαρός ακόμα, και πέρασε 12 χρόνια στο σύλλογο. Υπήρξε αρχηγός της Άστον Βίλα και είναι ένατος παίκτης σε εμφανίσεις με την ομάδα όλων των εποχών.
Μάντσεστερ Σίτι
Τον Ιούνιο του 2009, μεταγράφηκε στην Μάντσεστερ Σίτι με 12 εκατομμύρια λίρες αποζημίωση για την πρώην ομάδα του, ενώ ο ίδιος υπέγραψε πενταετές συμβόλαιο συνεργασίας. Με την φανέλα της Μάντσεστερ Σίτι, κατέκτησε το Κύπελλο Αγγλίας, το 2011 και τον τίτλο της Πρέμιερ Λιγκ την επόμενη χρονιά. Τον Αύγουστο του 2013, παραχωρήθηκε ως δανεικός στην Έβερτον.
Εθνική κρίση (δοκίμιο)
Περιεχόμενο
Το βιβλίο Εθνική κρίση είναι μια συλλογή έξι άρθρων: Τα πέντε από αυτά δημοσιεύθηκαν κατά διαστήματα στην εφημερίδα Το Βήμα ενώ το 5ο, Γλώσσα και Παιδεία υπήρξε κείμενο εισήγησης στο ''Συμπόσιο για την εκπαιδευτική μεταρρύθμιση.
Ιστορικό πλαίσιο
Το βιβλίο δημοσιεύθηκε μετά τα πολιτικά γεγονότα των Ιουλιανών. Εκδόθηκε από τον εκδοτικό οίκο Θεμέλιο, τον επίσημο εκδοτικό οίκο της Αριστεράς Την προσέγγιση ανάμεσα στον Θεοτοκά και τους εκδότες του Θεμέλιου, Θεόδωρο Μαλικιώση και Μίμη Δεσποτίδη, πραγματοποίησε με τη μεσολάβησή του ο Βασίλης Βασιλικός.
Γκάρεθ Μπάρι
Έβερτον
Μετά από μια πετυχημένη σεζόν ως δανεικός στην Έβερτον, υπέγραψε συμβόλαιο συνεργασίας 3 ετών με την ομάδα του Λίβερπουλ. To 2016, έγινε ο τρίτος ποδοσφαιριστής στην Πρέμιερ Λιγκ που έφτασε τις 600 συμμετοχές μετά τον Ράιαν Γκιγκς και τον Φρανκ Λάμπαρντ.
Γουέστ Μπρόμιτς Άλμπιον
Τον Αύγουστο του 2017, μεταγράφηκε στην Γουέστ Μπρόμιτς Άλμπιον.
Εθνική κρίση (δοκίμιο)
Περιεχόμενα
Κοινό σημείο αναφοράς είναι τα γεγονότα των Ιουλιανών. Με τα κείμενά του αυτά επιθυμεί να παρέμβει στην επικαιρότητα και να επισημάνει την υψηλή επικινδυνότητα της κρίσης αλλά και να αναζητήσει τα αίτια αυτής και τις πιθανές διεξόδους από αυτήν. Ο Θεοτοκάς αντιλαμβάνεται την κρίση των Ιουλιανών ως πολιτειακή,κοινωνική και εθνική και θεωρεί πως είναι αποτέλεσμα της παρέμβασης μιας συντηρητικής Δεξιάς η οποία δεν σέβεται τα δικαιώματα του λαού και είναι καχύποπτη προς κάθε ανανεωτική προσπάθεια. Οι παρεμβάσεις του αυτές υπαγορεύθηκαν από τον τρόπο που αντιλαμβανόταν ο ίδιος τον ρόλο του ως συγγραφέα και ως πνευματικού ανθρώπου, αλλά και από τη φιλελεύθερη σκέψη του. .
Γκάρεθ Μπάρι
Εθνική Αγγλίας
Ο Μπάρι είναι διεθνής με την Εθνική Αγγλίας. Έκανε την πρώτη του συμμετοχή το 2000. Ως το 2012, έχει 53 συμμετοχές, πετυχαίνοντας 3 γκολ. Ήταν μέλος της Εθνικής Αγγλίας στο Ευρωπαϊκό Πρωτάθλημα Ποδοσφαίρου 2000 και το Παγκόσμιο Κύπελλο Ποδοσφαίρου 2010.
Εθνική κρίση (δοκίμιο)
Πηγές
Κατηγορία:Δοκίμια του Γιώργου Θεοτοκά Κατηγορία:Βιβλία κοινωνικοπολιτικής ιδεολογίας
Γκάρεθ Μπάρι
Εξωτερικοί Σύνδεσμοι
Κατηγορία:Άγγλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Έβερτον Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Πρέμιερ Λιγκ
Εθνική κρίση (δοκίμιο)
Πηγές
Κατηγορία:Λογοτεχνία-επέκταση
Μηλιά Αρκαδίας
Μηλιά ονομάζονται δύο χωριά του νομού Αρκαδίας:
Νιλ Σάιμον
Ο Νιλ Σάιμον (αγγλικά: Neil Simon) (4 Ιουλίου 1927 – 26 Αυγούστου 2018) ήταν Αμερικανός θεατρικός συγγραφέας και σεναριογράφος. Πολυγραφότατος και πολυτάλαντος, έλαβε περισσότερες υποψηφιότητες για Όσκαρ και Τόνυ από οποιονδήποτε άλλον συγγραφέα, τα έργα του μεταφράστηκαν και παίχτηκαν σε όλον τον κόσμο και θεωρείται από τους πιο δημοφιλείς συγγραφείς του αμερικάνικού θεάτρου.
Βιογραφία
Ο Σάιμον (πλήρες όνομα: Μάρβιν Νιλ Σάιμον) γεννήθηκε στο Μπρονξ της Νέας Υόρκης από Εβραίους γονείς, ο πατέρας του ήταν πωλητής υφασμάτων και η μητέρα του ασχολιόταν κυρίως με τα οικιακά. Μεγάλωσε την εποχή της "Μεγάλης Ύφεσης", της οποίας οι οικονομικές δυσκολίες προκάλεσαν πολλά σκαμπανεβάσματα στις σχέσεις των γονιών του, πολλές φορές δε ο πατέρας του είχε εγκαταλείψει την οικογένειά του για μεγάλα χρονικά διαστήματα και έτσι η παιδική του ηλικία χαρακτηρίστηκε από καυγάδες, οικονομική ανέχεια και δυστυχία. Το καταφύγιό του ήταν πρώτα οι κινηματογραφικές αίθουσες και στη συνέχεια η συγγραφή, ώστε να ξορκίζει τη βαριά, ασφυκτική ατμόσφαιρα της οικογενειακής του εστίας.
Ξεκίνησε αμέσως μετά τον πόλεμο να γράφει σκετσάκια για κωμικούς του ραδιοφώνου και κατόπιν της τηλεόρασης, μαζί με τον κατά 8 χρόνια μεγαλύτερο αδελφό του Ντάνιελ Σάιμον. Το πρώτο θεατρικό του έργο, το Παίξε την τρομπέτα σου (Come Blow Your Horn) ανέβηκε στο Μπρουκς Άτκινσον Θίατερ του Μπρόντγουεϊ το 1961. Από εκεί κι έπειτα ήρθαν οι μεγάλες του επιτυχίες: το 1963 το έργο Ξυπόλυτοι στο Πάρκο, και το 1965 το έργο Ένα παράξενο ζευγάρι, με το οποίο κέρδισε το πρώτο βραβείο Τόνυ της καριέρας του. Τα επόμενα χρόνια θα προταθεί 17 φορές για Τόνυ και θα κερδίσει ακόμη δυο, για τα έργα Τα παιδιά από το Μπιλόξι και Lost in Yonkers. Το 1966 γράφει την πρόζα για το μιούζικαλ Sweet Charity και το 1968 ανεβάζει τη Σουίτα για δυο (Plaza Suite), ένα τρίπρακτο έργο αποτελούμενο από 3 μονόπρακτα που διαδραματίζονται στην ίδια σουίτα του ξενοδοχείου Πλάζα της Νέας Υόρκης.
Η μεγαλύτερη επιτυχία του την δεκαετία του '70 ήταν η μαύρη κωμωδία Ο φυλακισμένος της κεντρικής λεωφόρου, η οποία μεταφέρθηκε με μεγάλη επιτυχία στη μεγάλη οθόνη το 1975, σε σενάριο του Νιλ Σάιμον. Το 1977 ανεβάζει την αυτοβιογραφική Καινούρια σελίδα, με θέμα τον δεύτερο γάμο ενός χήρου. Ο Σάιμον σε πολλές περιπτώσεις υπήρξε αυτοβιογραφικός, οι ιστορίες του συχνά διαδραματίζονται στις γειτονιές της εργατικής τάξης της Νέας Υόρκης, παρόμοιες με εκείνες στις οποίες μεγάλωσε. Στο επίκεντρο των έργων του βρίσκονται τα προβλήματα και τα άγχη της καθημερινότητας της μικρομεσαίας τάξης και μέσα από ένα σατυρικό πρίσμα, αναδεικνύεται ως ο πιο εύστοχος παρατηρητής των οικογενειακών και συζυγικών σχέσεων του σύγχρονου ανθρώπου. Το 1983 άρχισε να γράφει μια τριλογία-αναφορά στα νεανικά του χρόνια, την επονομαζόμενη «τριλογία του Μπράιτον Μπητς»: Αναμνήσεις από το Μπράιτον Μπητς, Τα παιδιά από το Μπιλόξι και Προορισμός το Μπρόντγουεϊ. Γι' αυτά τα έργα έλαβε μερικές από τις καλύτερες κριτικές του. Επίσης το 1983 έγινε ο μόνος εν ζωή θεατρικός συγγραφέας του οποίου το όνομα έφερε τιμητικά ένα από τα θέατρα της Νέας Υόρκης. Το 1991 με το έργο του Lost in Yonkers τιμήθηκε με το Βραβείο Πούλιτζερ.
Ο Simon εργάστηκε ως σεναριογράφος σε περισσότερες από είκοσι ταινίες και έλαβε τέσσερις υποψηφιότητες για όσκαρ σεναρίου. Ορισμένα από τα σενάρια του είναι προσαρμογές των δικών του θεατρικών έργων, αλλά κάποια είναι πρωτότυπα έργα, όπως Οι επαρχιώτες ή Πρόσκληση Σε Γεύμα Από Έναν Υποψήφιο Δολοφόνο. Παρόλο που οι περισσότερες από τις ταινίες του έκαναν επιτυχία, ο Σάιμον έβλεπε τη δουλειά του σεναριογράφου ως πάρεργο.
Προσωπική ζωή
Ο Σάιμον παντρεύτηκε 5 φορές. Με την πρώτη του σύζυγο, τη χορεύτρια Joan Baim έμεινε παντρεμένος 20 χρόνια (1953-1973) και απέκτησε 2 κόρες, τη Νάνσυ και την Έλεν. Όταν η Τζόαν πέθανε από καρκίνο των οστών το 1973, παντρεύτηκε την ηθοποιό Marsha Mason, από την οποία χώρισε 10 χρόνια αργότερα. Την ηθοποιό Diane Lander την παντρεύτηκε 2 φορές, ο πρώτος τους γάμος κράτησε 1 χρόνο (1987-1988) και ο δεύτερος 8 χρόνια (1990-1998). Την τελευταία σύζυγό του την παντρεύτηκε το 1999 και έμειναν μαζί μέχρι το θάνατό του, το 2018.
Ο Σάιμον, που υπέφερε από Αλτσχάιμερ, ενώ νοσηλευόταν για νεφρική ανεπάρκεια, πέθανε από πνευμονικές επιπλοκές σε ηλικία 91 ετών.
Θέατρο
Ο Νιλ Σάιμον έγραψε περίπου 50 θεατρικά έργα, πρόζα και μιούζικαλ, τα πιο γνωστά είναι:
Θεατρικές Παραστάσεις
[https://query.wikidata.org/embed.html#SELECT%20DISTINCT%20%28%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20as%20%3F%CE%BA%CF%89%CE%B4%CE%B9%CE%BA%CF%8C%CF%82_%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%CF%82%29%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7Label%20%3F%CF%83%CE%B5%CE%B6%CF%8C%CE%BDLabel%20%3F%CF%84%CE%BF%CF%80%CE%BF%CE%B8%CE%B5%CF%83%CE%AF%CE%B1Label%20%3F%CE%B8%CE%AF%CE%B1%CF%83%CE%BF%CF%82Label%20%3F%CF%83%CE%BA%CE%B7%CE%BD%CE%BF%CE%B8%CE%AD%CF%84%CE%B7%CF%82Label%20%3F%CF%80%CF%81%CE%B5%CE%BC%CE%B9%CE%AD%CF%81%CE%B1%20%0AWHERE%20%7B%0A%20%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP31%20wd%3AQ7777570%3B%0A%20%20%20%20wdt%3AP50%20wd%3AQ315808%3B%0A%20%20%20%20wdt%3AP495%20wd%3AQ41.%0A%20%20SERVICE%20wikibase%3Alabel%20%7B%20bd%3AserviceParam%20wikibase%3Alanguage%20%22%5BAUTO_LANGUAGE%5D%2Cel%22.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP2348%20%3F%CF%83%CE%B5%CE%B6%CF%8C%CE%BD.%20%7D%0A%20%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP1191%20%3F%CF%80%CF%81%CE%B5%CE%BC%CE%B9%CE%AD%CF%81%CE%B1.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP276%20%3F%CF%84%CE%BF%CF%80%CE%BF%CE%B8%CE%B5%CF%83%CE%AF%CE%B1.%20%7D%0A%20%20%20%20%20%20%20%20%20%20%20%20FILTER%20NOT%20EXISTS%20%7B%3F%CF%84%CE%BF%CF%80%CE%BF%CE%B8%CE%B5%CF%83%CE%AF%CE%B1%20wdt%3AP31%20wd%3AQ194428.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP272%20%3F%CE%B8%CE%AF%CE%B1%CF%83%CE%BF%CF%82.%20%7D%0A%20%20OPTIONAL%20%7B%20%3F%CF%80%CE%B1%CF%81%CE%AC%CF%83%CF%84%CE%B1%CF%83%CE%B7%20wdt%3AP57%20%3F%CF%83%CE%BA%CE%B7%CE%BD%CE%BF%CE%B8%CE%AD%CF%84%CE%B7%CF%82.%20%7D%0A%7D%0A%20%20ORDER%20BY%20ASC%20%28%3F%CF%83%CE%B5%CE%B6%CF%8C%CE%BDLabel%29%20%28%3F%CF%80%CF%81%CE%B5%CE%BC%CE%B9%CE%AD%CF%81%CE%B1%29%0A Κατάλογος ελληνικών θεατρικών παραστάσεων έργων του Ν. Σάιμον].
Παραπομπές
Κατηγορία:Αμερικανοί θεατρικοί συγγραφείς Κατηγορία:Αμερικανοί σεναριογράφοι Κατηγορία:Αμερικανοί λιμπρετίστες Κατηγορία:Αμερικανοεβραίοι Κατηγορία:Βραβευμένοι με Χρυσή Σφαίρα Κατηγορία:Νικητές βραβείου Tony
Πύργος CN
Το όνομα CN αρχικά αναφερόταν στην Canadian National, την εταιρία σιδηροδρόμων που κατασκεύασε τον πύργο. Παρ’ όλα αυτά, καθώς το όνομα CN άρχισε να χρησιμοποιείται συχνά, η σύντμηση τελικά επεκτάθηκε Canadian National Tower (Καναδικός Εθνικός Πύργος) ή Canada's National Tower (Εθνικός Πύργος του Καναδά). Παρόλα αυτά, αυτά τα ονόματα δεν χρησιμοποιούνται συχνά.
Παραπομπές
Κατηγορία:Τορόντο Κατηγορία:Κτίρια και κατασκευές στον Καναδά CN CN
Μηλιά Μαντινείας Αρκαδίας
Η Μηλιά, επίσης γνωστή ως Μηλιά Μαντινείας, είναι ορεινό χωριό στην Πελοπόννησο και την Περιφερειακή Ενότητα Αρκαδίας, το οποίο βρίσκεται στο οροπέδιο της Μαντινείας με υψόμετρο 624 μέτρα και σε απόσταση 11 χλμ. Β.-ΒΑ. από την Τρίπολη. Νότια είναι η Σκοπή, βορειοδυτικά ο Κάψας, ανατολικά η Νεστάνη, νοτιοανατολικά ο Λουκάς ενώ δυτικά και κοντά από το χωριό περνάει η ΕΟ Τρίπολης - Ολυμπίας. Στην περιοχή βρίσκεται το "Οινοποιείο Μπουτάρη (Μαντίνεια) - Κτήμα 4Εποχές" (βλ. Οινοποιείο Πελοποννήσου). Ως ξεχωριστός οικισμός αναφέρεται επίσημα το 1971 να απογράφεται στην τότε κοινότητα Λουκά. Σύμφωνα με το σχέδιο Καλλικράτης μαζί με τον Λουκά αποτελούν την τοπική κοινότητα Λουκά που υπάγεται στη δημοτική ενότητα Μαντινείας του Δήμου Τρίπολης και σύμφωνα με την απογραφή του 2011 έχει πληθυσμό 86 κατοίκους.
Παραπομπές
Κατηγορία:Χωριά του νομού Αρκαδίας Κατηγορία:Δήμος Τρίπολης
Εμμανουήλ Κανακουσάκης
Βιογραφία
Στα χρόνια της Κατοχής ήταν γραμματέας της ΓΣΕΕ. Ήταν υφυπουργός Εργασίας στην κυβέρνηση Ιωάννη Ράλλη από τις 4 Φεβρουαρίου 1944 έως τις 12 Οκτωβρίου 1944. .
Παραπομπές
Κατηγορία:Έλληνες συνδικαλιστές Κατηγορία:Έλληνες υφυπουργοί Εργασίας
KTurtle
Το KTurtle είναι ένα εκπαιδευτικό περιβάλλον προγραμματισμού για Γραφικά Χελώνας. Διατίθεται με την ελεύθερη GNU General Public License και είναι μέρους του εγχειρήματος KDE desktop environment. Το KTurtle έχει ενσωματωμένη μια γλώσσα που βασίζεται στη Logo. Είναι από τις λίγες γλώσσες με ελληνικοποιημένες εντολές.
Το KTurtle διατίθεται σαν πακέτο σε πολλές δημοφιλείς διανομές του Linux, συμπεριλαμβανομένου των Ubuntu , Debian, Red hat, Suse Linux. Επίσης πιθανόν να μην το βρείτε σαν ξεχωριστό πακέτο αλλά σαν μέρος του ευρύτερου πακέτου-αρθρώματος kdeedu. Επίσης το KTurtle υπάρχει και σε έκδοση για Windows στο Kdeedu.
Το περιβάλλον KTurtle προορίζεται μόνο για εκπαιδευτικούς λόγους.
Εξωτερικοί σύνδεσμοι
Κατηγορία:Λογισμικό KDE
NGC 7007
Ο NGC 7007 είναι φακοειδής γαλαξίας τύπου E/S0? στον αστερισμό Ινδό. Τον ανακάλυψε ο αστρονόμος Τζων Χέρσελ (John Herschel) στις 8 Ιουλίου 1834.
Αναφορές
7007 66069 Κατηγορία:Ινδός (αστερισμός) Κατηγορία:Φακοειδείς γαλαξίες
StubHub Center
Το StubHub Center (παλαιότερα γνωστό ως The Home Depot Center) είναι γήπεδο πολλαπλών χρήσεων το οποίο βρίσκεται στην πανεπιστημιούπολη του California State University, Dominguez Hills στο Κάρσον. Βρίσκεται περίπου 10 χλμ νότια από κέντρο του Λος Άντζελες. Το όνομα του γηπέδου προέρχεται από τον χορηγό, την εταιρία StubHub. Το 150 εκατομμυρίων δολαρίων συγκρότημα αναπτύχθηκε και διαχειρίζεται από την Anschutz Entertainment Group. Με χωρητικότητα 27.000 ατόμων, είναι το μεγαλύτερο ποδοσφαιρικό γήπεδο στην Major League Soccer.
Ρούστικα Ρεθύμνης
Τα Ρούστικα είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Από το 1999 έως το 2010 σύμφωνα με την τότε διοικητική διαίρεση της Ελλάδος ήταν έδρα του ομώνυμου δημοτικού διαμερίσματος του Δήμου Νικηφόρου Φωκά. Είναι κεφαλοχώρι, κτισμένο σε αμφιθεατρική θέση, πνιγμένο στο πράσινο. Έχει χαρακτηριστεί παραδοσιακός οικισμός μέσης πολιτιστικής αξίας (κατηγορία ΙΙ) (ΦΕΚΔ 728/1995). Το έτος 2005 έλαβε βραβείο "καθαρότερου οργανωμένου παραδοσιακού οικισμού" από τη Νομαρχιακή Επιτροπή Τουριστικής Προβολής Ρεθύμνης.
Γεωγραφία, προέλευση ονόματος, στοιχεία ιστορίας
Βρίσκεται είκοσι ένα χιλιόμετρα νοτιοδυτικά του Ρεθύμνου σε υψόμετρο 290 μ. στους πρόποδες του λόφου Άμπελος. Τα Ρούστικα υπήρχαν πριν από την κατάληψη της Κρήτης από τους Ενετούς. Το όνομά τους οφείλεται στην αραβική λέξη Ρουστάκ που σημαίνει χωριό και οι Βενετοί το προσάρμοσαν στη γλώσσα τους, ως Ρούστικα. Άλλοι πιστεύουν ότι προέρχεται από τη λατινική λέξη Ρούστικους=αγροτικός. Βρίσκεται σε ωραία τοποθεσία και έχει την όψη μικρής πολιτείας. Πολλοί από τους κατοίκους είναι μορφωμένοι και διακρίνονται στα γράμματα. Την περιόδο της Βενετοκρατίας τα Ρούστικα περιλαμβάνονταν στο φέουδο της οικογένειας Μπαρότση. Είναι χαρακτηριστικό ότι το όνομα Ρούστικα έχει και προάστιο στα περίχωρα της Ρώμης.
Εκκλησιαστική υπαγωγή
Η Ενοριακή εκκλησία του χωριού είναι αφιερωμένη στη Κοίμηση της Θεοτόκου. Εκκλησιαστικά υπάγεται στην Ε΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.
Αξιοθέατα: Μνημεία, Ναοί, Σημαντικά Κτίρια
Μονή Προφήτη Ηλία Ρουστίκων: Στο νοτιοδυτικό του άκρο του χωριού, επάνω σε μικρό βραχώδες ύψωμα και μέσα σ’ ένα κατάφυτο τοπίο, η Ιερά Μονή του Προφήτου Ηλιού του Θεσβίτου, μία από τις πλέον ιστορικές της Ιεράς Μητροπόλεως Ρεθύμνης και Αυλοποτάμου και από τα παλαιότερα της Κρήτης, που κτίστηκε στη Βενετοκρατία. Στην Εθνική Βιβλιοθήκη στο Παρίσι υπάρχει ιδιαίτερος χώρος για τα παλιά βιβλία που προέρχονται από τη μονή. Το Μοναστήρι του Προφήτη Ηλία με την ομώνυμη βυζαντινή εκκλησία του Προφήτη Ηλία, της Αγίας Τριάδας και της Αγίας Ζώνης είναι μια τρίκλιτη βασιλική με κυλινδρικό θόλο, έχει ένα καμπαναριό με δύο καμπάνες και μια επιγραφή του 1637. Το μοναστήρι είχε γίνει κέντρο των επαναστατών εναντίον των Τούρκων και γι΄ αυτό καταστράφηκε από αυτούς το 1823. Στη Μονή φυλάχθηκε κατά την διάρκεια του Β' Παγκοσμίου Πολέμου το Ιστορικό Αρχείο Κρήτης.
Παναγία στα Ρούστικα: Στη θέση Λιβάδι, υπάρχει δίκλιτος ναός αφιερωμένος στην Παναγία και τον Σωτήρα Χριστό. Ο ναός είναι κατάγραφος με τοιχογραφίες που χρονολογούνται από το έτος ανέγερσης του ναού το 1381, με έξοδα της οικογένειας Γεωργίου Βλατά ιερέα. Το κλίτος της Παναγίας είναι ιστορημένο με «ζωηρές» τοιχογραφίες, τιμωρίες κολασμένων, έφιππους άγιους, προδοσία, ετοιμασία του Σταυρού, Σταύρωση, αποκαθήλωση κλπ. Οι τοιχογραφίες αυτές είναι ακαδημαϊκής τεχνοτροπίας, σε αυτές απεικονίζεται επίσης ο κτήτορος Γεώργιος Βλατάς. Χαρακτηριστικές είναι οι αρχιτεκτονικές λεπτομέρειες στα υπέρθυρα και τα παράθυρα. Στο κωδωνοστάσιο υπάρχει η χρονολογία 1627. Πνευματικό - Πολιτιστικό κέντρο Ανέστης και Μανόλης Αναγνωστάκης  (ιδιωτική συλλογή): Το πνευματικό - πολιτιστικό κέντρο Ανέστης και Μανώλης Αναγνωστάκης, στεγάζεται στο σπίτι της οικογένειας Αναγνωστάκη, το οποίο δωρίσθηκε στην κοινότητα των Ρουστίκων από τον ίδιο τον ποιητή. Εκεί συναντά κανείς τις συλλογές που εκτίθενται από τη ζωή του και από το έργο του. (είσοδος: Ελεύθερη, τηλ. επικοινωνίας:  6977589932).
Το 1935, τα Ρούστικα υπήρξαν υποδιοίκηση Χωροφυλακής του νομού Ρεθύμνου, στην οποία υπάγονταν οι σταθμοί Χωροφυλακής Επισκοπής, Αργυρουπόλεως και Ασή Γωνιάς.
Καθημερινή ζωή, Εθνολαογραφία
Στο χωριό γίνεται πανηγύρι για τον εορτασμό του Προφήτη Ηλία (20 Ιουλίου)
Μεταφορές, συγκοινωνία
Υπάρχουν δρομολόγια του ΚΤΕΛ Χανίων-Ρεθύμνου που εξυπηρετούν τη συγκεκριμένη περιοχή (δύο δρομολόγια, πρωί και μεσημέρι, τις καθημερινές και όχι τα Σαββατοκύριακα)
Το 1921, υπήρξε μελέτη του μηχανικού Μιχαήλ Σαββάκη για σιδηροδρομική σύνδεση, από τα Ρούστικα προς το Ρέθυμνο μέσω Καλονύκτου, Γωνιάς, Πρινέ και Ατσιποπούλου, από τα Ρούστικα προς Γεωργιούπολη-Χανιά-Κίσσαμο και από Ρούστικα προς Άγιο Βασίλη-Τυμπάκι-Καστέλλι Πεδιάδος-Αρχάνες-Ηράκλειο.
Διοικητικά στοιχεία
Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να ορίζεται έδρα στην ομώνυμη νεοϊδρυθείσα κοινότητα. Σύμφωνα με το σχέδιο Καλλικράτης, μαζί με τον Παλαίλιμνο αποτελούν την Κοινότητα Ρουστίκων που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 150 κατοίκους.
Δείτε: Κοινότητα Ρουστίκων
Θεόδωρος Κολοκοτρώνης (Φαλέζ)
Ο Θεόδωρος Γενναίου Κολοκοτρώνης (Φαλέζ) ήταν εγγονός του Γέρου του Μωριά και συνονόματος. Ήταν στρατιωτικός και στη συνέχεια δημοσιογράφος και πολιτικός, και το Φαλέζ είναι το όνομα με το οποίο υπέγραφε άρθρα του.
Γιος του Γιάννη (Γενναίου) Κολοκοτρώνη και της Φωτεινής Τζαβέλλα. Γεννήθηκε στις 2 Μαρτίου 1829 στο Ναύπλιο. Διατήρησε αποστάσεις από τους γονείς του, τους οποίους και θεωρούσε μέλη της Βαυαρικής Αριστοκρατίας αφού μετά το κίνημα της 3ης Σεπτεμβρίου 1843, ο πατέρας του έγινε γερουσιαστής από τον Όθωνα. Ως προς το συνταγματικό κίνημα της 3ης Σεπτεμβρίου, τήρησε εχθρική στάση, γι' αυτό άλλωστε και αυτοεξορίσθηκε, πριν επιστρέψει παρακινούμενος από τον Όθωνα για να αναλάβει γερουσιαστής.
Ο Φαλέζ φοίτησε στη Σχολή Ευελπίδων, σπουδές τις οποίες δεν επέλεξε. Αποφοίτησε με τον βαθμό του ανθυπασπιστή της Οροφυλακής (1850). Έφυγε από τον στρατό το 1857 με βαθμό ταγματάρχη
Επηρεάστηκε από τα μεγάλα λαϊκά κινήματα της Ευρώπης. Συνέταξε σαν αρθρογράφος πολιτικά κείμενα σε εφημερίδες της εποχής του. Εχθρευόταν όχι τα πρόσωπα που αποτελούσαν το τότε πολιτικό και κοινωνικό κατεστημένο, αλλά το ίδιο το σύστημα που τα παρήγαγε και τα αναπαρήγε διαρκώς. Η πολιτική του δράση είναι αδιαμφισβήτητη και αντικατοπτρίζεται στα κείμενα του, αλλά και στις ιστορίες σχετικά με την προσωπικότητα του. Από τον στρατό παραιτήθηκε για ένα διάστημα προκειμένου να εκλεγεί βουλευτής.
Από εγκεφαλικό επεισόδιο στερήθηκε τις διανοητικές του ικανότητες το 1894 και οδηγήθηκε στον θάνατο, στις 22 Μαρτίου του ίδιου έτους.
Αναφορές
Κατηγορία:Έλληνες Γερουσιαστές Κατηγορία:Έλληνες δημοσιογράφοι Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 06/2012 Κατηγορία:Οικογένεια Κολοκοτρώνη Κατηγορία:Έλληνες αξιωματικοί της Οροφυλακής
Ομοφωνία (μουσική)
Στην ιστορία της Δυτικής Ευρωπαϊκής Μουσικής, ως μουσικολογικός όρος δεν εμφανίζεται παρά το 1776, από τον Άγγλο μουσικο-ιστορικό Τσαρλς Μπέρνεϋ, ο οποίος εστιάζει στην ερμηνεία της, στα πλαίσια της εναρμονισμένης μελωδίας.